Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: kapcsolódik a 191/2009. (IX.15.) Korm. rendeletben meghatározott építtetői fedezetkezelési kifizetési
Paragraph Index: 2909

kapcsolódik a 191/2009. (IX.15.) Korm. rendeletben meghatározott építtetői fedezetkezelési kifizetési rendhez! A Szerződésbejelentés sorszámát – az azonos napon elkészített és beküldött okmányokat kell növekvő sorszámmal ellátni – meg kell adni annak érdekében, hogy a feldolgozás sorrendje biztosított legyen (egyidejű beküldés esetén nagyon fontos). „Megvalósító, szerződő fejezet/intézmény” mezőbe a Finanszírozási Alapokmány 3.2. pontjában feltüntetett Megvalósító/beruházó nevét, pontos címét (postai irányítószámmal), bankszámlaszámát. Az államháztartási egyedi (intézményi) azonosítószámát (ÁHT-I) kell a megfelelő rovatba beírni. Államháztartási körön kívüli megvalósító esetén az ÁHT-I rovatba az előirányzattal rendelkező fejezet „kvázi” ÁHT-I azonosítóját kell szerepeltetni. A „Szerződés-kötelezettségvállalás tárgya, megnevezése, tartalma” mezőbe a bejelentendő szerződés-kötelezettségvállalás tárgyát, elnevezését (az elvégzendő munka, illetve a kötelezettségvállalás összefoglaló adatait) kell beírni. A „Szerződés kelte” rovatba a szerződés aláírásának, megkötésének dátumát, a „Szerződés száma” rovatba pedig annak számát (nyilvántartási számát, iktatószámát) kell beírni. A „Kezdés dátuma” rovatba a szerződés szerinti kötelezettségvállalás, illetve munka kezdési határidejét (ezen belül építéssel járó munka esetén az építési naplóba történő első bejegyzés időpontját, hazai vagy import gépműszer beszerzés esetén az első megrendelés feladásának, illetve visszaigazolásának dátumát) kell feltüntetni. A „Befejezés dátuma” rovatba a szerződés-kötelezettségvállalás megszűnése dátumát, illetve a szerződés szerinti munka befejezésének tervezett határidejét (azt a dátumot, amikor a beruházás/részfeladat pénzügyi elszámolása, illetve üzembe helyezése teljes körűen megtörténik) kell beírni. Az „Előadó” rovatba a megvalósító intézmény vagy fejezet azon munkatársának nevét és telefonszámát kell beírni, aki szükség esetén érdemben tud felvilágosítással szolgálni a szerződés-bejelentéssel kapcsolatos kérdések megválaszolásában. Az ezt követő rovatba az államháztartási egyedi (törvényi) azonosítószámot (ÁHT-T) kell beírni, amelynek egyeznie kell a vonatkozó Alapokmányban feltüntetett ÁHT-T számmal. A „Módosítások indoklása” sorba a már bejelentésre került szerződés, kötelezettségvállalás módosítása, változása esetén, fel kell tüntetni a módosítás okát, indokát. A „Feladat/részfeladat, beruházás azonosító száma” sorba a Finanszírozási Alapokmánynak a Magyar Államkincstár részéről történt visszaigazolásában szereplő feladat/részfeladat, illetve beruházás azonosító számát kell megjelölni. A „Létesítményjegyzék, résztevékenység(munka) azonosító” sorba a Finanszírozási Alapokmányhoz esetlegesen csatolt létesítménysoros megbontás kapcsán annak a létesítménysornak a megjelölése szükséges, amelyhez a bejelentendő szerződés, kötelezettségvállalás kapcsolódik. A formanyomtatvány vastag vonallal bekeretezett része (A-tól K pontig) kitöltésének leírása: A „Teljes, többéves bruttó összege (Ft)” sorba a szerződés, kötelezettségvállalás teljes kivitelezési időtartama alatt tervezett, az áfa-t is tartalmazó pénzügyi ellenérték összegét kell feltüntetni. (A pont) A „Tárgyévet megelőző évek összevont bruttó kifizetése (Ft)” sorban a bejelentett szerződés, kötelezettségvállalás terhére a tárgyévet megelőző kivitelezési időszak kifizetéseinek halmozott összegét kell beírni (ÁFA-val együtt számított) bruttó értékben. (B pont) A „Teljes összegből tárgyévi bruttó összeg (Ft)” sorban a szerződés, kötelezettségvállalás alapján meghatározott pénzügyi vonzat tárgyévi ütemét kell szerepeltetni, bruttó összegben. (C pont) A „Teljes összegből tárgyévi külső forrás nélküli (Ft)” sorban a szerződésnek, kötelezettségvállalásnak az államháztartáson kívüli szervezetek pénzügyi hozzájárulása nélkül számított tárgyévi forint összegét kell szerepeltetni, bruttó értékben. (D pont) A „Teljesből a tárgyévet követő év bruttó összege (Ft)” sorba a szerződés, kötelezettségvállalás szerinti teljes vállalási összegből a tárgyévet követő évre ütemezett összeget kell beírni, bruttó értékben. (E pont) A „Tárgyévet követő második év bruttó összege (Ft)” sorba a szerződés, kötelezettségvállalás szerinti teljes vállalási összegből a tárgyévet követő második évre ütemezett összeget kell beírni, bruttó értékben. (F pont) A „Tárgyévet követő harmadik évtől bruttó összevontan (Ft)” sorba a szerződés, kötelezettségvállalás teljes vállalási összegéből a kivitelezés harmadik évétől még hátralévő időszakban várható kifizetések összegét kell beírni halmozottan, bruttó értékben. (G pont) A „Máshol, más forrásból kifizetett többéves összeg (Ft)”sorban értelemszerűen az egyéb forrásból származó, kifizetett többéves összeget kell feltüntetni. (H pont) A „Tárgyévi bruttó összeg módosítása (C pont) (Ft)” sor alatti rész (I, J és K pontok) kitöltése (csak a Szerződésbejelentés módosítása esetén): (I pont) A „Visszaigazolt összeg” szerepeltetésére szolgáló adatmezőt a Kincstár által korábban visszaigazolt Szerződésbejelentés C pontja alapján, kell kitölteni. (J pont) Az „Emelés (+)/ Csökkenés (-)” sorba a szerződés, kötelezettségvállalás módosítása esetén a vállalási összeg emelését, vagy csökkenését meghatározó értéket kell beírni, bruttó értékben. (K pont) A „Módosított összeg” sorba a „Visszaigazolt összeg” és az „Emelés (+)/Csökkenés (-)” sorokba írt összeg eredményeként számított forintértéket kell feltüntetni. A „Szerződés(bejelentés) folyószáma” mező első kockájában az ún. rovatszámot kell feltüntetni, a következő besorolási lehetőségek kiválasztásával: 1 = építés, épületgépészet 2 = belföldi gépvásárlás 3 = import gépbeszerzés 4 = egyéb, tervezés, immateriális javak 5 = fogyóeszköz/első készlet 6 = gyűjtős tétel 8 = munkáltatói lakástámogatás 9 = üzemgazdasági beruházás A mező második, harmadik és negyedik karaktere az adott rovatszámon belüli folyamatos sorszám jelölésére szolgál. Ezt a sorszámot a nyilvántartásba vételkor a Kincstár adja, és a Szerződésbejelentésre történő későbbi hivatkozások során (pl. az átutalási megbízások benyújtásakor) ezt a sorszámot mindig fel kell tüntetni a Feladat/részfeladat, beruházási azonosítószám után a közlemény rovatban. Ún. gyűjtős tételként kell szerepeltetni azon kötelezettségvállalásokat, amelyek nem előzetes és tételes szerződéskötésen alapulnak, hanem pl. ún. szabadkézi vásárláshoz vagy egyéb, kisösszegű egyedi kötelezettségvállaláshoz kapcsolódnak, továbbá eljárási, hatósági díjak, kisajátítási díjak stb.. Közbeszerzés útján történő beszerzések, visszaigazolt megrendelések nem kerülhetnek a gyűjtős tételek közé. A gyüjtős tételekbe való besorolást a Kincstárral előzetesen egyeztetni kell. A „Kincstár iktatószáma” mezőt, a „Magyar Államkincstár visszaigazolása, vagy az informatikai(hiba)üzenete” sort, valamint a, „Dátum” és „Referens” mezőket a Kincstár Támogatásokat Közvetítő Főosztály Feladatfinanszírozási Osztálya tölti ki és írja alá. Ide a bejelentést tevő (adatlapot kitöltő) semmit nem írhat és a Kincstárból visszaérkezett pl. hibás dokumnetumokban már ne dolgozzon tovább! Az „Ügyfél iktatószám” benyújtó szerv általi dokumentum nyilvántartási számot, bizonylat sorszámot kell szerepeltetni. A formanyomtatványon be kell gépelni a beküldésre jogosult személy/személyek nevét, akik a Kincstárnál bejelentettek. A „Dátum” rovatban a Szerződésbejelentés formanyomtatvány kiállításának időpontját kell szerepeltetnie a benyújtónak. A formanyomtatvány jobb oldalán a „Vállalkozó, szolgáltató, kivitelező neve, címe” mezőbe a szerződés szerinti vállalkozó, szolgáltató nevét, pontos címét (postai irányítószámmal), bankszámlaszámát és adószámát kell beírni. A „Kötelezettségvállalás tárgyévi kiadási ütemezése, (külső forrás nélkül Ft)” sor alatti rovatban a költségvetési „Jogcímkódot” (kiadási kötelezettségvállalási rovat megjelöléseként a KTK, a kiadási kincstári tranzakciós kód (pl. központi beruházás-24) első két számjegyét kell beírni. A „Dátum” rovatban a tervezett kifizetés dátumát - a szerződésben foglalt, a pénzügyi ütemezéssel összhangban -, év-hó-nap megjelölését kell feltüntetni, valamint a kifizetés „Összegét” kell beírni. A megadott dátumok szerinti kifizetések az adott összeg erejéig teljesíthető a jelölt dátum napjától számítva (a megadott dátum előtti kifizetés nem teljesíthető). Az előző ütemben fel nem használt összeg a következő ütemhez automatikusan hozzáadódik (göngyölődik) és annyival több összeg folyósítása kezdeményezhető. A sorokban az államháztartáson kívüli szervezetek (megvalósítók) pénzügyi hozzájárulása, vagyis az ún. külső forrás nélküli éves pénzügyi ütemet kell a kiadási rovatok között megbontani. Az ütemek forintösszegének a Szerződésbejelentés, illetve annak módosítása esetén is meg kell egyeznie a „Teljes összegből tárgyévi külső forrás nélkül (D pont)” sorban szereplő forintösszeggel. A szerződéses kötelezettségvállalás fogalmát a tárgyévi Költségvetési törvény és az Ámr. szerint kell alkalmazni. A Szerződésbejelentésnek, illetve azok módosításának elektronikus úton való megküldése esetén a bejelentést alátámasztó csatolandó dokumentumokat (mellékleteket) legkésőbb az ahhoz kapcsolódó első átutalási megbízásig be kell nyújtani a Kincstárhoz! Az utalás teljesítésére e rendelet 55. § (2) szerinti szabályok vonatkoznak.

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes